laion/Wikipedia-Exotic huggingface dataset:
Made You Look

"Made You Look" (בעברית: "גרמתי לך להסתכל") הוא סינגל שהוקלט על ידי הזמרת-יוצרת האמריקאית מייגן טריינור. הוא יצא לאור ב-21 באוקטובר 2022, על ידי חברת התקליטים אפיק רקורדס, כסינגל השני מתוך אלבום האולפן השביעי שלה, Takin' It Back. ב-13 בינואר 2023 יצא רמיקס רשמי ל-"Made You Look" ביחד עם הזמרת הגרמנייה קים פטרס. השיר הגיע למקום השביעי במצעדי ה-ARIA. השיר נכתב על ידי טריינור, שון דוגלס ופדריקו וינדבר, שגם הפיק אותו. במרץ 2018 תיארה טריינור את החומרים החדשים שלה לקראת אלבום האולפן השלישי שלה כ"עבודה הטובה ביותר שלה אי פעם". ההצלחה המזערית לה זו הסינגלים מתוכו גרמו לאיבוד הביטחון ביצירה. יציאתו עוכבה מספר פעמים על ידי חברת התקליטים, בנימוק שטריינור כותבת אותו מחדש על מנת להתאימו למיינסטרים המקובל. לבסוף, בינואר 2020, יצא Treat Myself לאור, וספג ביקורות מעורבות. מאוחר יותר באותה השנה פרסמה את אלבום חג המולד A Very Trainor Christmas.‏ "Made You Look" נוצר בהשראת חוסר הביטחון שלה לגבי דימוי גופה לאחר ההיריון שחוותה. היא אף מתארת בשיר תרגיל פסיכולוגי בו היא מתבקשת להביט בבבואת מראתה במשך חמש דקות כשהיא עירומה. הווידאו קליפ שלו פורסם ב-20 באוקטובר לקנדי קראש סאגה בלבד, למשך 24 שעות, ולמחרת הוקרן בבכורה בערוץ היוטיוב של טריינור. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-65.3 מיליון השמעות. ב-13 בינואר 2023 יצא רמיקס רשמי ל-"Made You Look" ביחד עם הזמרת הגרמנייה קים פטרס. מידע על היצירה "Made You Look" באתר מיוזיק בריינז מילות השיר "Made You Look" באתר Genius סרטון השיר "Made You Look" באתר יוטיוב מייגן טריינור, שון דוגלס, פדריקו וינדבר Meghan Trainor - Takin' It Back (באנגלית), 2022, נבדק ב-2023-08-17 Tomás Mier, Kim Petras Adds an Even Sexier Twang to Meghan Trainor Earworm 'Made You Look', Rolling Stone, ‏2023-01-27 (באנגלית אמריקאית) Weatherby, Taylor (1 במרץ 2018). "Meghan Trainor Details How Her Family & Fiance Reassured She's 'Built to Be a Pop Star' After Vocal Surgery". Billboard. ארכיון מ-2 במרץ 2018. נבדק ב-1 במרץ 2018. {{cite journal}}: (עזרה) "Meghan Trainor pushes back 'Treat Myself' release in order to add new songs". WJXA. 6 באוגוסט 2018. ארכיון מ-25 בספטמבר 2019. נבדק ב-9 בנובמבר 2018. {{cite web}}: (עזרה) Feeney, Nolan (14 בינואר 2020). "Pop Music Is Changing, So Meghan Trainor Did Too". Billboard. ארכיון מ-4 באפריל 2020. נבדק ב-23 באוקטובר 2020. {{cite journal}}: (עזרה) "Critic reviews for Treat Myself". Metacritic. ארכיון מ-19 ביוני 2022. נבדק ב-13 בפברואר 2020. {{cite web}}: (עזרה) Rowley, Glenn (7 באוקטובר 2020). "There Are Only 78 Sleeps Until Christmas, So Check Out Meghan Trainor's Two New Festive Tracks". Billboard. ארכיון מ-28 באוקטובר 2020. נבדק ב-23 באוקטובר 2020. {{cite journal}}: (עזרה) Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Radio Songs 2023, Billboard, ‏2023 (באנגלית) Digital Song Sales, Billboard, ‏2023 (באנגלית אמריקאית) Pop Airplay Songs, Billboard, ‏2023 (באנגלית אמריקאית) Adult Contemporary Songs, Billboard, ‏2023 (באנגלית אמריקאית) Adult Pop Airplay Songs, Billboard, ‏2023 (באנגלית אמריקאית)
Another Way to Die

Another Way to Die (בעברית: דרך אחרת למות) הוא סינגל של הזמרים האמריקאים ג'ק וייט ואלישה קיז, שיצא לאור ב-30 בספטמבר 2008. השיר שימש כשיר הנושא של הסרט "קוונטום של נחמה", ה-21 בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם. במהלך הפקת הסרט "קוונטום של נחמה", חיפשו המפיקים כותב ומבצע לשיר הנושא של הסרט. בין השמות שהועלו היו ליאונה לואיס ואיימי ויינהאוס, אולם בסופו של דבר הוחלט, בפעם הראשונה והאחרונה בסדרת הסרטים, לעשות דואט של אלישה קיז וג'ק וייט. שניהם נמצאו במקרה בטורונטו באותה תקופה. קיז ביקרה בפסטיבל הסרטים הבין-לאומי בטורונטו במטרה לקדם את הסרט "החיים הסודיים של הדבורים" אשר בו שיחקה. וייט קידם סרט תיעודי על גיטרות חשמליות בשם It Might Get Loud. וייט כתב, הלחין והפיק את השיר, וסיפק לו גיטרה, תופים, פסנתר וקולות רקע, אשר מלווים את קולה של קיז. מידע על היצירה "Another Way to Die" באתר מיוזיק בריינז מידע על הסינגל "Another Way to Die" באתר מיוזיק בריינז מידע על היצירה "Another Way to Die" באתר Discogs סרטון השיר "Another Way to Die" באתר יוטיוב
סמינר הרב מאיר

סמינר בית יעקב לבנות ע"ש הרב וולף, זיכרון צבי בהנהלת הרב מאיר (מכונה "סמינר הרב מאיר", או בקצרה "מאיר") הוא סמינר לבנות חרדיות, הכולל בית ספר תיכון וסמינר ללימודי הוראה ומקצועות נוספים בעיר בני ברק. בשנות ה-50 הוקם בבני ברק סמינר הרב וולף על ידי הרב יוסף אברהם וולף, בעידודו של החזון איש, על מנת לתת מענה לבנות שרצו חינוך חרדי. בשנות ה-90, בעקבות גידול האוכלוסייה החרדית בבני ברק, החל גידול במספר הנרשמות לסמינר – שהיה היחיד באותה העת – דבר שייצר עומס רב. על פי הוראתו של רבי ניסים קרליץ ובעידודו של הרב שך הוקם סמינר נוסף "סמינר הרב מאיר" הנושא אף הוא את השם הרשמי "סמינר בית יעקב לבנות ע"ש הרב וולף". על אף שמו הוא מנוהל עצמאית. סמינר נוסף שהוקם באותה התקופה הוא סמינר הרב כהנא. את הסמינר ניהל וייסד הרב שמואל מ-2015 עומדת בראשו הרבנית רחל גפן-בורשטיין-דינר שמונתה על ידי העירייה בתמיכת רבנים למורת רוחו של מנהל הסמינר. בשנת 2014 קיבל הרב מאיר התקף לב, וזמנית נמנע ממנו ניהול המוסד. בעקבות כך הוחלט שניהול הסמינר יעבור לידי הגברת רחל בורנשטיין. על מנת למנוע מינוי זה, מינה הרב מאיר את חנה אריאל לסגנית מנהלת. מינוי זה גרם לסערה ומחלוקות בין הפלג הירושלמי 'בני תורה' לבין אנשי דגל התורה, משום שאריאל מזוהה עם הפלג הירושלמי. בתוך כך נשלחה הודעה מטעמו של הרב מאיר שבה הוא מבקש לצאת לפנסיה, אך חזר בו במכתב נוסף ששלח לעירייה שם הוא מבהיר כי המכתב הקודם נשלח בעקבות הטעייה. לאחר המינוי של אריאל הוציאה עיריית בני ברק הודעה רשמית שמינוי זה אין לו תוקף, ותחת זאת אישרה העירייה בהוראתו של הרב שטינמן, את מינויה של רחל בורנשטיין, אלמנתו של הרב גפן, ואשתו של שמואל יעקב בורנשטיין, למנהלת. בתוך כך נערכו הפגנות בסמוך על ידי מחנה הפלג בסמוך לביתה של בורנשטיין במחאה על המינוי. בתגובה למנוי העירייה, ובעקבות ניסיונות שונים למנוע מהרב מאיר את הכניסה לסמינר, הוציא הרב מאיר הודעה מטעמו, על ידי משרד עורכי דין, לפיו הסמכות למינוי תפקידים בסמינר היא אך ורק למנהל המוסד הרב מאיר, ולא לגורמים אחרים. בעיתון הפלס המוזהה עם הפלג הירושלמי הובאו מכתביהם של הרב קלמנוביץ ורבנים שונים שמחו על המחטף שנעשה. אך הרבנים המרכזיים במגזר הליטאי ובעיקר הרב יהודה סילמן תמכו במינויה. בנות הפלג הירושלמי הקימו בהמשך סמינר אחר. בסמינר מתחנכות מעל 1000 בנות המשתייכות בעיקר לזרם הליטאי או הספרדי תורני. ארבעה השנתונים הראשונים בסמינר – כיתות ט' עד יב' (א' עד ד' סמינר), מיועדים לתמידות בגילאי התיכון. שני השנתונים הבאים, יג',יד' (ה',ו' סמינר) מיועדים ללימודי הוראה, גננות, תכנות ולימודים נוספים. בסמינר נהוגה תלבושת אחידה, וכן תקנון צניעות שבעיקרו מושתת על תקנון בית הדין 'משמר התורה'. התקנון כולל בין היתר את אורך החצאית והחלוצה, וכן את סוגי התכשיטים והאיפור המותרים. תקנון זה תקף למשך כל שעות היום, גם בעת שהתלמידות שוהות מחוץ לכותלי הסמינר. ישראל כהן, כתבות על סמינר הרב מאיר, באתר כיכר השבת חנני ברייטקופף, ‏הרבנית שהתאלמנה פעמיים התארסה שוב, באתר כיכר השבת, 19 באפריל 2021 הרב מאיר הודיע: "בקשתי לפנסיה נכתבה בעקבות הטעייה", באתר כיכר השבת, 31 באוגוסט 2015 "העירייה מינתה את הרבנית בורנשטיין, מינוי אריאל לא חוקי", באתר כיכר השבת, 1 בספטמבר 2015 ישראל כהן, ‏"העירייה מינתה את הרבנית בורנשטיין, מינוי אריאל לא חוקי", באתר כיכר השבת, 1 בספטמבר 2015 בני ברק: תומכי הרב שמואל מאיר הפגינו מול בית מחנכת, באתר כיכר השבת, 8 בספטמבר 2015 פרקליטי הרב מאיר: "התערבות פוליטית מסוכנת", באתר כיכר השבת, 1 בספטמבר 2015
דגל סוריה

דגל סוריה (בערבית: علم سوريا) הוא דגלה הלאומי של סוריה. הדגל הנוכחי אומץ על די המדינה בשנת 1980. דגל זה היה בשימוש גם על ידי הרפובליקה הערבית המאוחדת בשנים 1958–1961. את הדגל מעטרים שלושה פסים אופקיים בצבעי אדום לבן ושחור ובמרכזו שני כוכבים בצבע ירוק. הדגל צבוע בצבעי הלאומיות הכלל-ערבית - הצבע הירוק מסמל את האסלאם והראשידון, הצבע האדום מסמל את דם השהיד, הצבע הלבן מסמל את שושלת בית אומיה והצבע השחור מסמל את שושלת בית עבאס. שני הכוכבים שבמרכזו מייצגים את סוריה ומצרים, אשר היו חברות ברפובליקה הערבית המאוחדת. לאורך השנים השתנה הדגל הסורי מספר רב של פעמים. לראשונה עוצב הדגל הסורי בשנת 1920, כאשר ממלכת סוריה עמדה תחת שלטון ההאשמי. בדגם אשר אומץ מאוחר יותר על ידי ירדן. תחת שלטון המנדט הצרפתי השתנה עיצובו של הדגל בשנים 1925–1936 והוא נצבע בצבעי הרפובליקה הצרפתית - אדום, לבן וכחול. במקביל נעשה שימוש במספר דגלים נוספים למחוזות שונים במדינה. בשנת 1946, עם הכרזת העצמאות הרשמית של סוריה השתנה הדגל פעם נוספת. כאמור, בשנים 1958 - 1961, תחת שלטון הרפובליקה הערבית המאוחדת אומץ הדגל אשר נמצא בשימוש גם כיום. עם התפרקות הרפובליקה שונה הדגל מחדש. לאחר עליית מפלגת הבעת' לשלטון השתנה עיצובו של הדגל מספר פעמים ב-1963 וב-1972 (עקב אישור איחוד הרפובליקות הערביות). לבסוף אימצה סוריה את הדגם הנוכחי של הדגל ב-1980. סמל סוריה המנון סוריה מדיה וקבצים בנושא דגל סוריה בוויקישיתוף דגל סוריה, באתר דגלי העולם (באנגלית) דגל סוריה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
משפט יסודי

האם התכוונתם ל... המשפט היסודי של האלגברה המשפט היסודי של האריתמטיקה המשפט היסודי של החשבון הדיפרנציאלי והאינטגרלי המשפט היסודי של תורת גלואה
קרחון אמהרסט (אלסקה)

קרחון אמהרסט (באנגלית: Amherst Glacier) הוא קרחון הממוקם במדינת אלסקה שבארצות הברית. אורכו של קרחון אמהרסט 6.4 קילומטרים. קרחון אמהרסט זורם לכיוון צפוו-מערב, ונשפך אל אגם הממוקם 8.9 קילומטרים מצפון-מזרח לנקודת פרנהאם. קרחון אמהרסט ממוקם 84 קילומטרים מדרום-מערב לעיר ואלדז. הקרחון נוטה לכיוון צפון-מערב עד לנקות השפך. קרחון אמהרסט התגלה בשנת 1899 במהלך משלחת הארימן לחקר אלסקהן (Harriman Alaska expedition). משלחת הארימן נתנה לקרחון את שמו, בשנת 1899. אחד מחברי המשלחת היה פרופסור מאוניברסיטת הרווארד וממכללת אמהרסט במשלחת הארימן השתתפו מרצים מאוניברסיטת הארוורד וממכללת אמהרסט. הפרופסור בכוונה לא קרא לאף קרחון באזור פיורד קולג' (פיורד המכללות) על שם אוניברסיטת פרינסטון. על פי ברוס מולינה (Bruce Molina), מחבר הספר "קרחוני אלסקה" (Alaska's Glaciers), "הם שמחו מאוד מהתעלמות מפרינסטון". מדיה וקבצים בנושא קרחון אמהרסט בוויקישיתוף
מסלול אקדמיזציה

מסלול אקדמיזציה הוא מסלול צבאי המיועד למלש"בים (מועמדים לשירות ביטחון) בעלי תואר אקדמי. המסלול כולל מענק כספי ומעניק דרגת קצין אקדמאי והבטחה לעיסוק במקצוע בו עשה המלש"ב את התואר. המשרת במסלול האקדמיזציה מכונה "אקדמיזטור". המסלול דומה למסלול העתודה האקדמית אך ישנם מספר הבדלים: במסלול האקדמיזציה אין שום תמיכה כלכלית או ייעוץ במהלך התואר מכיוון שהתואר נעשה ברוב המקרים במהלך הלימודים בתיכון, החתימה על שירות קבע קצרה יותר (24 חודשים במקום 32) והאקדמיזטורים בדרך כלל צעירים בשנים אחדות מהעתודאים שהתחילו את התואר רק לאחר התיכון. במסלול קיימות גם תוכניות מצוינות לתואר שני לבוגרי תואר במדעים מדויקים, תוכנית גלים ותוכנית ברקת. משתתפי המסלול יכולים להתמיין לכל החילות ולכל היחידות (הקשורות להשכלתם) בדרך כלל בתפקידים המתאימים להשכלתם האקדמית, אך ישנם כאלה המעדיפים לעסוק במקצועות אחרים בעלי זיקה להשכלתם. לעומת עתודאים אקדמיזטורים עושים טירונות כלל צה"לית רגילה בדרגת טוראי, ולאחר הטירונות הם עוברים אל היחידה אליה הם התמיינו ושם יקבלו את דרגות הקצונה שלהם – קמ"א. במהלך הכניסה לקבע הם מקבלים את דרגות הקא"ב שלהם ובמילואים הם מקבלים את דרגת הקא"ם. רוב האקדמיזטורים יצאו לקורס קצינים בשלב מוקדם של שירותם. דרגות קצין אקדמאי. מענק הצטרפות חד פעמי בגובה 10,500 ש"ח. שיבוץ בתפקיד במקצוע אותו למד המלש"ב. ממוצע בתואר של 75 ומעלה. מעבר סיווג ביטחוני ברמה 3. התחייבות ל-24 חודשי שירות בקבע. נשים חייבות גם בהארכת השירות ל-32 חודשי שירות (דין אישה כדין גבר). מעבר הליך מיון למסלול. התאמה לקצונה. בשנת 2018 הוקמו במסלול שתי תוכניות מצוינות בהן נלמד תואר שני לפני השירות: תוכנית גלים ותוכנית ברקת. בנוסף למענק עידוד העתודה הרגיל בסך 10,500 ש"ח, זכאים הלומדים בתוכניות למענק הצטיינות בסך של 5,000 ש"ח. בתוכנית גלים לומדים לתואר שני בהנדסת חשמל באוניברסיטת תל אביב, בטכניון או באוניברסיטת בר-אילן וקיימת האפשרות לעשות תזה למצטיינים. בתוכנית ברקת לומדים לתואר שני בהנדסת נתונים בטכניון או באוניברסיטת בר-אילן. בתוכנית ישנם 2 מסלולים: מסלול של 3 סמסטרים ללא תזה ומסלול של 4 סמסטרים כולל תזה. החניכים בתוכניות נחשבים עתודאים מן המניין בלימודיהם באוניברסיטה. בסוף השנה הראשונה ללימודים, חניכי התוכניות מבצעים טירונות 02, אשר מטרתה להכשיר את המועמדים לקראת שירות הצבאי. במהלך הלימודים, חניכי התוכנית מקבלים ליווי אקדמי והכוונה מקצועית הן מחונכים מהיחידות הטכנולוגיות והן מהמוסד האקדמי בהם הם לומדים. גם, חניכי התוכניות מבצעים סיורים ביחידות הטכנולוגיות על מנת ללמוד ולהכיר את מקום שירותם העתידי ולהציג למועמדים את התפקידים אליהם הם מיועדים. בסיום התואר משובצים החניכים לתפקיד מקצועי כקצינים אקדמאיים ביחידות הטכנולוגיות של צה"ל ומערכת הביטחון, למשך שירות החובה ולשירות קבע של 3 שנים. דפ"ר 80 לפחות. בוגר תואר ראשון במדעים מדויקים – מתמטיקה/פיזיקה/מדעי המחשב. ממוצע בתואר: 85 ומעלה. מעבר תהליך מיון ייחודי לכל מסלול. מסלול אקדמיזציה, באתר מתגייסים, יחידת מיטב אתר מנט"א סודי ביותר! תוכנית גלים – התואר שכמעט אפשר לדבר עליו, באתר אוניברסיטת תל אביב אקדמיזציה, באתר עתודה חוברת עתודה (עמ' 86), באתר עתודה
יחסי ג'מייקה–מקסיקו

יחסי ג'מייקה–מקסיקו הם היחסים הדיפלומטיים בין ג'מייקה למקסיקו. שתי המדינות חברות באיגוד המדינות הקריביות, הקהילה של אמריקה הלטינית והמדינות הקריביות, ארגון מדינות אמריקה והאו"ם. ג'מייקה ומקסיקו הן שתי מדינות אמריקאיות עם היסטוריה משותפת. שתי האומות היו תחת שליטה של האימפריה הספרדית וג'מייקה נשלטה על ידי מלכות המשנה של ספרד החדשה שבסיסה במקסיקו סיטי. במאי 1655 נפלה ג'מייקה תחת שלטון בריטי עד לעצמאותה באוגוסט 1962. היחסים הדיפלומטיים בין ג'מייקה למקסיקו כוננו ב-18 במרץ 1966. באותה תקופה, מקסיקו ראתה בג'מייקה מנהיגה של מדינות קריביות דוברות אנגלית. מאז כינון היחסים הדיפלומטיים, שתי המדינות עבדו יחד בפורומים בינלאומיים רבים כמו איגוד המדינות הקריביות, קהילת מדינות אמריקה הלטינית והקריביים וארגון מדינות אמריקה (OAS) שם בשנות ה-70, ג'מייקה ומקסיקו היו מבין המדינות שהפגינו באופן פעיל נגד הדרת קובה מה-OAS וקראו לנורמליזציה של היחסים עם ממשלת קובה. בשנת 1974 ערך נשיא מקסיקו לואיס אצ'ווריה אלברס ביקור רשמי בג'מייקה. בשנת 1975 ביקר ראש ממשלת ג'מייקה מייקל מנלי במקסיקו. מאז, נערכו כמה ביקורים רמי דרג בין מנהיגי שתי המדינות. במרץ 2016, שתי המדינות חגגו 50 שנות יחסים דיפלומטיים. ביקורים רמי דרג מג'מייקה למקסיקו ראש הממשלה מייקל מנלי (1975, 1980, 1989) ראש הממשלה פ. ג'. פטרסון (1993, 2004) ראש הממשלה פורשיה סימפסון-מילר (2014) ביקורים רמי דרג ממקסיקו לג'מייקה הנשיא לואיס אצ'ווריה אלברס (1974) הנשיא מיגל דה לה מדריד (1987) הנשיא קרלוס סלינס (1990) הנשיא ויסנטה פוקס (2005) שתי המדינות חתמו על מספר הסכמים דו-צדדיים כגון הסכם על דיכוי דרישות אשרות לבעלי דרכון רגיל (1968); הסכם סחר (1975); הסכם על שיתוף פעולה תיירותי (1990); הסכם על שיתוף פעולה תרבותי (1990); הסכם שיתוף פעולה למאבק בסחר בסמים ובתלות בסמים (1990); הסכם על שיתוף פעולה מדעי וטכני (1996); הסכם על דיכוי דרישות ויזה לבעלי דרכון דיפלומטי ורשמי (2007) והסכם תחבורה אווירית (2009). בשנת 2017, סך הסחר בין ג'מייקה למקסיקו הסתכם ב-178 מיליון דולר. בשנת 2015, חברות מקסיקניות השקיעו יותר מ-200 מיליון דולר בג'מייקה, בעיקר בתעשיית התיירות ושדות התעופה. בשנת 2016, ממשלת מקסיקו סיפקה לג'מייקה מענק של 1.8 מיליון דולר עבור פרויקט שיקום כביש ריברטון. חברות רב-לאומיות מקסיקניות כמו Cemex ו-Grupo Aeroportuario del Pacífico פועלות בג'מייקה. ג'מייקה מחזיקה במקסיקו שגרירות במקסיקו סיטי. מקסיקו מחזיקה בג'מייקה שגרירות בקינגסטון. Jamaica Information Service: Jamaican History Mexican Ministry of Foreign Affairs: Diplomatic relations between Mexico and Jamaica (in Spanish) Relations with Latin American and Caribbean Countries “Encarcelan” 50 años de relaciones diplomáticas México-Jamaica (in Spanish) PM Attends ACS Heads Summit Mexico Bilateral Agreement between Mexico and Jamaica (in Spanish) Mexican Ministry of the Economy: Jamaica (in Spanish) Mexicans Investing Millions into Jamaica Jamaica and Mexico to Deepen Relations México y Jamaica profundizan relación bilateral (in Spanish) "Jamaican Ministry of Foreign Affairs: Mexico". אורכב מ-המקור ב-2019-01-06. נבדק ב-2019-01-06. Embassy of Mexico in Kingston
יחסי ג'מייקה–טורקיה

יחסי ג'מייקה–טורקיה הם יחסי החוץ בין ג'מייקה לטורקיה. לטורקיה וג'מייקה היו יחסי ידידות מאז עצמאותה של ג'מייקה. ב-7 באוגוסט 1962, בעקבות העצמאות, אישר ראש הממשלה אלכסנדר בוסטמנטה את מדיניות החוץ של ג'מייקה כפרו-מערבית ואנטי-קומוניסטית. בשנות ה-70, היחסים נהיו מתוחים תחת ראש הממשלה נורמן מנלי, אשר דגל ביחסים עם קובה וברית המועצות כדי להביא להתפתחות כלכלית של ג'מייקה. היחסים השתפרו שוב כאשר אדוארד סיאגה החליף את נורמן מנלי כראש ממשלה ב-1980. ראש הממשלה סיאגה הפך את מדיניות החוץ הפרו-קובנית והפרו-סוציאליסטית. כתוצאה של יחסי ידידות, סיוע החוץ הטורקי לג'מייקה גדל פי עשרה והגיע ל-12.5 מיליון דולר בין 1981 ל-1986. נפח הסחר בין שתי המדינות היה בשווי 90.5 מיליון דולר בשנת 2019 (יצוא/יבוא טורקי: 90/0.5 מיליון דולר). "Democracy and Socialism in Jamaica, 1962-79," Journal of Commonwealth and Comparative Politics [London], 19, No. 2, July 1981, pp. 115-33. "Jamaica's 1980 Elections: What Manley Did Do; What Seaga Need Do," Caribbean Review, 10, No. 2, Spring 1981, pp. 5-7. "Running Out of Options in Jamaica: Seaga and Manley Compared," Caribbean Review, 15, No. 3, Winter 1987, pp. 10-12. "Relations between Turkey and Jamaica". Ministry of Foreign Affairs of Turkey.
הייפר גלובל

הייפר גלובל בע"מ היא חברה ציבורית ישראלית, הפועלת בתחום מחשוב OEM. לחברה פעילות בישראל, באירופה ובאמריקה הצפונית. החברה הוקמה באוקטובר 2021, וב-8 במרץ 2022 הפכה לחברה ציבורית שמניותיה נסחרות בבורסה לניירות ערך בתל אביב. במועד זה הועברה לחברה פעילות ה-OEM של חברת א.מ.ת. מיחשוב בע"מ והחברות הבנות שלה. פעילות מחשוב OEM של החברה כוללת אפיון, תכנון והרכבה של מערכות ממוחשבות בהתאמה אישית, לשם שילובן במוצרי לקוחותיה הנמכרים על ידיהם ללקוחותיהם. החברה מתארת פעילות זו: הפעילות בתחום זה כוללת ניתוח ואפיון טכני של פלטפורמת המחשוב המתאימה, תכנון המוצר, הגדרת התשתיות המתאימות (חומרה ותוכנה), ביצוע תהליכי תכנון ופיתוח לפתרונות מכניים, חשמל, אלקטרוניקה ואנליזות טרמיות של המוצר, ניהול ותיעוד המידע ההנדסי – כולל בניית תיקי מוצר, ניהול תהליכי ייצור ותכנון וביצוע של תהליכי בדיקת איכות המוצרים. בנוסף, הפעילות כוללת שירות ניהול מלא של תהליכי הייצור והאספקה הלוגיסטיים, בין היתר, ניהול שרשרת אספקת המערכות המורכבות לפי הגדרות הלקוח. יושבי הראש של החברה הם יואב וינברג וגילון בק. מנכ"ל החברה הוא שחף שרגר. פעילות החברה בישראל מתבצעת בשלושה אתרים – בראש העין, שם שוכן מטה החברה, בחיפה ובאשדוד. בסוף מאי 2023 נחתם הסכם לשיתוף פעולה בין חברת הייפר גלובל לחברת קנוניקל, מפתחת הפצת הלינוקס אובונטו, שבמסגרתו תספק הייפר גלובל תמיכה למוצרים של קנוניקל המוטמעים במערכות של הייפר גלובל. הייפר גלובל CM – עוסקת באינטגרציה והרכבה של מכלולים ומערכות מחשוב במוצרים הסופיים של לקוחותיה. הייפר גלובל אנטרפריז – מספקת שירותי OEM - שילוב מערכות מחשב במוצרי הלקוחות. מדיאטק הדרכה – חברה בת בבעלות מלאה של הייפר אנטרפריז. אין בחברה פעילות עסקית. הייפר גלובל אדג' – מספקת שירותי OEM בעיקר בסקטור הביטחוני והתעשייתי. ASPERA Electronic Systems – חברה הרשומה בארצות הברית ופועלת שם, ומספקת שירותי חומרה ותוכנה ללקוחות בשוק האמריקאי ולמשלחת משרד הביטחון שם. חברה בת בבעלות מלאה של הייפר גלובל אדג'. HIPER UK – חברה הרשומה ופועלת באנגליה, מספקת שירותי OEM ללקוחות במגוון סקטורים (תקשורת, הייטק, תעשייה, בריאות ועוד). EMET Tech – חברה הרשומה בארצות הברית. Hiper Global US – חברה הרשומה ופועלת בארצות הברית, שוכנת בפרברי בוסטון ומספקת שירותי OEM. חברה בת (70%) של EMET Tech. אתר האינטרנט הרשמי של הייפר גלובל הייפר גלובל, ברשת החברתית פייסבוק הייפר גלובל, ברשת החברתית LinkedIn הייפר גלובל בע"מ, באתר הבורסה לניירות ערך בתל אביב הייפר גלובל בע"מ, באתר "מאיה" הייפר גלובל בע"מ, באתר ביזפורטל הייפר גלובל בע"מ: נתונים כספיים באתר מאי"ה. קבוצת הייפר גלובל וחברת קנוניקל חתמו על הסכם שיתוף פעולה, באתר טלקום ניוז, ‏29 למאי 2023 מורן שקד, Hiper Global - החלה להסחר באופן רשמי כחברה ציבורית חדשה בבורסה של ת"א, באתר Funder,‏ 9 במרץ 2022
מגנוליאן

בייסגלאן דולגון (במונגולית: Баясгалан Дөлгөөн), הידוע בשם הבמה מגנוליאן (Magnolian), הוא זמר ופזמונאי אינדי פולק מונגולי. על פי הנתונים של שירות הזרמת המוזיקה ספוטיפיי, מגנוליאן הוא האמן השני הכי פופולרי במונגוליה. הוא גם שיחק את התפקיד הראשי בסרט על חיי מוזיקאים צעירים באולן בטור, "הם שרים על הגבעה". 2016: Famous Men 2020: Slow Burn מגנוליאן, באתר אפל מיוזיק (באנגלית) מגנוליאן, באתר ספוטיפיי מגנוליאן, באתר סאונדקלאוד (באנגלית) האתר הרשמי של מגנוליאן (באנגלית) "הם שרים על הגבעה" בIMDb (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מגנוליאן".
גביע סינקפילד

גביע סינקפילד (באנגלית: Sinquefield Cup) הוא תחרות על בשחמט שנערכת כל שנה בעיר סנט לואיס, ארצות הברית. התחרות הראשונה נערכה בשנת 2013. מאז שנת 2015 התחרות היא חלק של גראנד צ'ס טור. התחרות נערכת באוגוסט/ספטמבר. לתחרות מוזמנים 10 שחמטאים שמתחרים ב-9 סיבובים. במהלך תחרות 2022 מגנוס קרלסן עזב אותה תוך האשמת שחמטאי אחר במרמה. אתר האינטרנט הרשמי של גביע סינקפילד תחרות 2013 תחרות 2014 תחרות 2015 תחרות 2016 תחרות 2017 תחרות 2018 תחרות 2019 תחרות 2021 תחרות 2022 Haley Hintze, Chess's Sinquefield Cup scandal: More tech-based cheating allegations in mind sports, Poker.org, ‏2022-09-14 (באנגלית אמריקאית)
קרויצברג

קרויצברג ("הר הצלב") הוא רובע במערב ברלין, גרמניה. בשנת 2001, במסגרת רפורמת הרבעים, אוחדה קרויצברג למחוז מוניציפלי אחד עם שכונת פרידריכסהיין הצמודה, והמחוז המאוחד נקרא באופן רשמי פרידריכסהיין-קרויצברג, אך בפי התושבים והמבקרים נשמרת ההבחנה בין שני הרבעים. הברלינאים מבדילים בין שני חלקיה של קרויצברג לפי מספרי המיקוד הישנים: החלק קרויצברג 61, הגדול יותר, וקרויצברג 36 (הקרוי גם SO36), הקטן יותר אך המוכר יותר. בזמן שגרמניה המזרחית הייתה קיימת, הייתה קרויצברג 36 מוקפת משלושה כיוונים בחומת ברלין ונוצרה בה אווירה אלטרנטיבית. הרובע גובלת בפרידריכסהיין (Friedrichshain) במזרח, במיטה (Mitte) בצפון ובמערב, בטמפלהוף (Tempelhof) בדרום-מערב, בטירגארטן (Tiergarten) במערב, ובנויקלן (Neukölln) בדרום. בכיוון מזרח-מערב חוצים אותה קווי הרכבת התחתית U1 בצפונה ו-U7 בדרומה, וכן הקווים U6 ו-U8 בכיוון צפון-דרום. הרובע נוצר בשנת 1920 מאיחוד של האזורים טמפלהופר פורשטאדט (Tempelhofer Vorstadt - פרוור טמפלהוף), דרום פרידריכשטאדט (Friedrichstadt) וחלק מלואיזנשטאדט (Luisenstadt). בזמן מלחמת העולם השנייה שרדו החלקים טמפלהופר פורשטאדט ולואיזנשטאדט ללא פגע. בפברואר 1945 נהרס לגמרי בהפצצות בעלות הברית האזור של הלשס טור (Hallesches Tor - שער האלה), פרינצנשטרסה (Prinzenstraße) ורחוב קוך (Kochstraße) והוא נבנה בצורה מודרנית לאחר המלחמה. שם הרובע ניתן לו בספטמבר 1921, על שם גבעת קרויצברג - גבעה קטנה בפארק ויקטוריה (Viktoriapark), בדרום מערב השכונה. הרובע מפורסם בעיקר בגלל ההיסטוריה המרגשת של החלק המזרחי של רובע קרויצברג 36, שהיה מוקף בגבול משלושה עברים ונודעה בשנות ה-70 וה-80 כמרכז החיים האלטרנטיביים והפלישה לבתים (סקווטים). היום חלק זה של הרובע הוא אחד העניים בברלין. החלק קרויצברג 61 הוא עשיר בהרבה, בעיקר האזור ליד רחוב ברגמן (Bergmanstraße) וגנייזנאו (Gneisenaustraße). כמעט שליש מ-160 אלף תושבי הרובע הם מהגרים, בעיקר טורקים, המתגוררים בעיקר בקרויצברג 36. חלק מרכזי מהאוכלוסייה ברובע הוא מוסלמי. אתר מוסלמי מרכזי בשכונה, לדוגמה, הוא מסגד עומר בן אל-ח'טאב. ב-1987 ובמשך כמה שנים רצופות היו בקרויצברג 36 מהומות בקשר לאירועי אחד במאי, שכללו עימותים עם שוטרים. מאז שנת 2005 שככו המהומות באופן משמעותי והן יותר צעדות עם סממני שמאל אידאולוגי וקומוניסטיים ופחות אירועי אלימות. איחוד גרמניה ונפילת החומה הפך את קרויצברג מרובע בקצה העיר ליד החומה לרובע במרכז בירת גרמניה ועובדה זו משכה חברות רבות לרובע, במיוחד לאורך נהר השפרה וליד גשר אוברבאום (Oberbaumbrücke). היום נחשב הרובע לצעיר מאוד ואטרקטיבית בקרב צעירים וסטודנטים במיוחד, יחד עם פרנצלאואר ברג ופרידריכסהיין. מרכז קרויצברג 36 נמצא באורניינשטראסה (Oranienstraße - רחוב בית אורנז') ובו בתי קפה ומועדונים רבים (ידוע במיוחד הוא המועדון SO36) ומרכז קרויצברג 61 נמצא ברחוב ברגמן (Bergmannstraße) האופנתי. בקרויצברג מספר אתרי תיירות, המוכרים שמביניהם: המוזיאון היהודי בברלין בתכנון דניאל ליבסקינד; פארק ויקטוריה; אורניינשטראסה (Oranienstraße), בתי הקפה והמועדונים שלו; פארק גרליץ (Görlitzer Park); רחוב ברגמן (Bergmannstraße) ובתי הקפה שבו; תחנת המעבר בחומת ברלין צ'קפוינט צ'ארלי; וכן תעלת לאנדוור (Landwehrkanal) והגדה ע"ש פאול לינקה (Paul-Lincke-Ufer).